Liudas Jonaitis

Liudas Jonaitis (g. 1954 m. sausio 29 d. Joniškyje) – Lietuvos ir Joniškio rajono savivaldybės ūkio, politinis bei visuomenės veikėjas.

 Biografija 
1972 m. baigė Joniškio 1-ąją vidurinę mokyklą, 1977 m. – Lietuvos veterinarijos akademiją įgydamas veterinarijos gydytojo specialybę. 1994–1996 m. studijavo Vilniaus Gedimino technikos universitete, įgijo edukologijos magistro laipsnį.

1977 m. Joniškio rajono Gataučių tarybinio ūkio veterinarijos gydytojas. 1977–1979 m. pašauktas į armiją tarnavo medicinos felčeriu. Po tarnybos armijoje grįžo į Gataučių tarybinį ūkį vyriausiuoju veterinarijos gydytoju, ūkio profesinės sąjungos komiteto pirmininkas. 1980–1986 m. Joniškio komjaunimo komiteto pirmasis sekretorius.

1986–2019 m. Joniškio profesinės technikos mokyklos direktorius. 2000 m. dar ir Lietuvos veterinarijos akademijos Gyvulininkystės instituto bendradarbis.

1995–2019 m. Joniškio rajono savivaldybės tarybos narys.2011 m. Lietuvos savivaldybių tarybų rinkimai Nuo 2019 m. Seimo narys.„Kas tas naujasis Seimo narys Liudas Jonaitis, kurį sveikino „nugalėjus velnią“?“. 15min.lt. Nuoroda tikrinta 2021-06-21.Antrojo turo kandidatai Žirmūnuose, Gargžduose ir Žiemgalos apygardoje: kas jie?. Lrt.lt. Nuoroda tikrinta 2021-06-21.

1980–1989 m. Lietuvos komunistų partijos narys, Joniškio rajono biuro narys. 1990 m. Lietuvos demokratinės darbo partijos, nuo 1997 m. Lietuvos valstiečių partijos narys, 1998 m. Joniškio skyriaus pirmininkas. 2005 m. Lietuvos socialdemokratų partijos Joniškio rajono skyriaus narys.

1996 m. Lietuvos aukštesniųjų žemės ūkio ir žemės ūkio mokyklų direktorių asociacijos viceprezidentas.

2002 m. Lietuvos žemės ūkio mokyklų asociacijos prezidentas, Lietuvos kaimo plėtros profesinio mokymo įstaigų asociacijos prezidentas, Šiaulių apskrities profesinio mokymo tarybos narys, Šiaulių apskrities teritorinės ligonių kasos stebėtojų tarybos narys. Joniškio Rotary klubo steigėjas, 2003–2005 m. kadencijos prezidentas. Joniškio Žemės ūkio mokyklos sporto klubo „Žemyna“ prezidentas.

Suteiktas Lietuvos meno saviveiklos žymūno vardas, apdovanotas Lietuvos žemės ūkio ministerijos, Žemės ūkio rūmų, Šiaulių apskrities, Joniškio rajono savivaldybės padėkos raštais. Už nuopelnus Joniškio kraštui 2018 m. suteiktas Joniškio garbės piliečio vardas.„Joniškio savivaldybė garbės piliečiu paskelbė socialdemokratą iš valdančiosios daugumos“. 15min.lt. Nuoroda tikrinta 2021-06-21. Laisvalaikiu šoka tautinių šokių ansamblyje „Jievaras“, mėgsta medžioti.Liudas Jonaitis . Kas yra kas Lietuvoje 2018. Nuoroda tikrinta 2021-06-21.

Sesuo Sofija Nacionalinio operos ir baleto teatro operos solistė. Žmona Nijolė, sūnus Justinas, duktė Viktorija.2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai 

 Šaltiniai 

 Nuorodos 
 Biografija (lrs.lt)
 www.liudasjonaitis.lt .

Kategorija:Joniškio politikai
Kategorija:Lietuvos sporto veikėjai
Kategorija:Lietuvos veterinarijos gydytojai
Kategorija:Seimo nariai